Period: Old Babylonian
Genre: Literary
Transliteration:
<SURFACE>
{m}{d}nanna-ki-aŋ₂ ra-bi-si₂-ka₃-tum-ma
u₃-na-dug₄
{m}li-pi₂-it-eš₄-tar₂ lugal-zu na-ab-be₂-a
mu erin₂ lu₂-kur₂-ra-ke₄ lugal u₃-na-dug₄ šu mu-e-taka₄ lu₂-kur₂-ra-ke₄ u₃-ne-dug₄ šu bi₂-taka₄
{m}at-ta₂-ma-nu-um lu₂ lugal-a-ni-ir bi₂-in-sag₉-ge arad
dirig-zu-še₃ arad lugal-a-ni-ir na...lu₂
a-na-aš-am₃ ŋe₂₆-e...nu-zu-ŋu₁₀-ta za-e šu ŋar lugal-zu li-bi₂-in-gi₄ erin₂ šu šag₄-še₃ i₃-ŋal₂-a-ŋa₂ nam-lu₂-ulu₃-ba li-bi₂-ŋar
ne-eš₂ erin₂ mu-un-ŋa₂-ŋa₂-e
a₂-še 2(diš) li-mu-um erin₂ lu₂ {ŋiš}šukur 4(diš) 3(diš) lu₂ {ŋiš}šukur giŋ₄
2(diš) li-mu-um erin₂ lu₂ {ŋiš}pan 4(diš) lu₂ {ŋiš}pan giŋ₄
2(diš) li-mu-um erin₂ lu₂ dur₁₀-tab-ba im-mu-e-ši-sar 1(diš) lu₂ dur₁₀-tab-ba giŋ₄ im-ma-sar-eš
lu₂-kur₂ iri-gibil-a al-dur₂-ru-ne-eš
ki-tuš-bi-ta sar-bi₂-ib
...šu i₃-ŋar-re-ne nam bi₂...
iri dili-dili zag-ba zag-za en-nu-uŋ₃-bi ak...ab
iri-bi šu-zu-ta la-ba-ra-e₃
nam-lu₂-ulu₃-zu ŋar-bi₂-ib
a-ma-ru-kam

Cuneiform:
<SURFACE>
𒁹𒀭𒋀𒆠𒆠𒉘𒊏𒁉𒍣𒂵𒌈𒈠
𒅇𒈾𒅗
𒁹𒇷𒁉𒀉𒁹𒁯𒈗𒍪𒈾𒀊𒁉𒀀
𒈬𒂟𒇽𒉽𒊏𒆤𒈗𒅇𒈾𒅗𒋗𒈬𒂊𒋺𒇽𒉽𒊏𒆤𒅇𒉈𒅗𒋗𒉈𒋺
𒁹𒀜𒁕𒈠𒉡𒌝𒇽𒈗𒀀𒉌𒅕𒉈𒅔𒊷𒄀𒀴
𒋛𒀀𒍪𒂠𒀴𒈗𒀀𒉌𒅕𒈾...𒇽
𒀀𒈾𒀸𒀀𒀭𒂷𒂊...𒉡𒍪𒈬𒋫𒍝𒂊𒋗𒃻𒈗𒍪𒇷𒉈𒅔𒄄𒂟𒋗𒊮𒂠𒉌𒅅𒀀𒂷𒉆𒇽𒍇𒁀𒇷𒉈𒃻
𒉈𒂠𒂟𒈬𒌧𒂷𒂷𒂊
𒀉𒊺𒈫𒇷𒈬𒌝𒂟𒇽𒄑𒅆𒆕𒐉𒐈𒇽𒄑𒅆𒆕𒂆
𒈫𒇷𒈬𒌝𒂟𒇽𒄑𒉼𒐉𒇽𒄑𒉼𒂆
𒈫𒇷𒈬𒌝𒂟𒇽𒊿𒋰𒁀𒅎𒈬𒂊𒅆𒊬𒁹𒇽𒊿𒋰𒁀𒂆𒅎𒈠𒊬𒌍
𒇽𒉽𒌷𒉋𒀀𒀠𒂉𒊒𒉈𒌍
𒆠𒆪𒁉𒋫𒊬𒉈𒅁
...𒋗𒉌𒃻𒊑𒉈𒉆𒉈...
𒌷𒀸𒀸𒍠𒁀𒍠𒍝𒂗𒉡𒌧𒁉𒀝...𒀊
𒌷𒁉𒋗𒍪𒋫𒆷𒁀𒊏𒌓𒁺
𒉆𒇽𒍇𒍪𒃻𒉈𒅁
𒀀𒈠𒊒𒄰